Panta rhei

De Rednsoat panta rhei (gr. , „Ois fliasst.“) is a berihmda philosophischa Sinnspruch (Aphorismus), der wo afn griachischn Philosophn Heraklit zruckgfiaht wead.

A wann dea Spruch so nua ban spodantikn Philosphn Simplikios z findn is, so beziagt si da Aphorismus do af de Flusslehrn vom Heraklit. De Philosophie vom Heraklit moant, dass olle Socha oans san und dass olle Socha se ständig vawandln.

 Fragmente vom Heraklit 

Vom Heraklit sejm san nur Fragmente dahoidn. Drei Zitate davo beziagn se af de Lehrn vom Fluss:

 „Wer in an sejm Fluss einesteigt, dem rinnt a andas Wossa und wieda a andas Wossa zua.“Fragment 12 (Die Fragmente der Vorsokratiker), Wilhelm Capelle, Die Vorsokratiker, S. 132

 „Mia steign in an sejm Fluss und es is do ned dasejbe, mia sans und mia sans ned.“Fragment 49a (Die Fragmente der Vorsokratiker), Wilhelm Capelle, Die Vorsokratiker, S. 132; B 49a de Authentizität vo dem Zitat wead bezweifet; Held, Heraklit, Parmenides und der Anfang von Philosophie und Wissenschaft, S. 326

 „Ma ko ned zwoamoi in an sejm Fluss eine steign.“Fragment 91 (Die Fragmente der Vorsokratiker)

 panta rhei bei Goethe 

Goethe hod si im Gedicht Daua im Wexl (Dauer im Wechsel) direkt afn Heraklit bezogn:

 „Wia mid jedm Regnguss do / Ändat si dei schäänes Toi, / Ach, und inam sejm Fluss do / Schwimmst du ned a zwoates Moi.“Johann Wolfgang von Goethe, Sämtliche Werke in 18 Bänden, Band 1: Sämtliche Gedichte. Artemis, Zürich 1950, S. 512 f.

Da ewige Wandl is aa Gegnstand vo seim Gedicht Oans und Ois (Eins und Alles):

 „Es soi si regn, schaffa, handln, / Eascht si gstoitn, dann vawandln; / Nur scheinboa san Momente stui. / S Ewige regt sich fort in oin: / Wei ois muass ins Nix zafoin, / Wann sa si sejm dahoidn wui.“Johann Wolfgang von Goethe, Sämtliche Werke in 18 Bänden, Band 1: Sämtliche Gedichte. Artemis, Zürich 1950, S. 514

 Literatua 
 Wilhelm Capelle: Die Vorsokratiker. Kröner, Stuttgart 1968
 Hans Joachim Störig: Kleine Weltgeschichte der Philosophie. Fischer, Frankfurt a. M. 1996, ISBN 3-596-13520-6

 Beleg 

Kategorie:Geflügeltes Wort